Illum mhux tant diffiċli illi tikkritika kif trid, lil min trid u fejn trid. Illum mhux tant diffiċli li timraħ fl-istudji tiegħek Malta u barra minnha. Illum mhux tant diffiċli tistieden lil ħbiebek minn barra sabiex iżuruna mingħajr ma toqgħod iġġib l-iskużi għalfejn l-airport ta' Malta hu f'liema stat hu u għalfejn ma hawnx minn kollox u lanqas tant diffiċli tgħix il-ħajja kif jgħixuha ħafna nies fl-aħjar partijiet tad-dinja. Illum mhux tant diffiċli għax snin ilu tela' fil-poter bniedem li propju l-bieraħ spiċċa minn President ta' Malta. Eddie jibqa' l-ikbar Prim Ministru ta' Malta. La ġab l-Indipendenza la r-Repubblika u lanqas il-Ħelsien. Huwa l-bniedem li għamel l-ikbar ħaġa għal Malta. Le mhux għax pajjiżna daħal fl-Unjoni Ewropea. Imma għaliex ġabna pajjiż normali. Lil hinn mir-retorika, mill-paroli fil-vojt, mill-bombastiċita... Eddie ġab lil dan il-pajjiż la jagħli għaliex jisbaħ u wisq inqas għaliex jidlam. Xi kultant inkun mal-ħbieb u xi ħadd minnhom jgħiduli għaliex l-Italja kull min isajjar donnu jaf isajjar tajjeb u fi stazzjon tal-ferrovija tiekol tajjeb ukoll? It-Taljani ma tgħallmux isajru imma twieldu f'ambjent li jdarrihom hekk, hemm is-sodda mifruxa, u l-arti tat-tisjir jibdew joħduha mindu jkunu bdew jiftħu ħalqhom mal-fażi tal- X'għandu x' jaqsam mal-ikel Eddie? Vera hu wikkiel u kull meta sajjarlu Dirjanu ta' Żerreck, il-bambin itih il-glorja, dejjem kiel sewwa. Pero lanqas jinqala wisq biex isajjar darba qal. Li għandu x' jaqsam hu hawn, qabel tela hu fil-gvern fl-1987 kellna skejjel, kellna tv sets, kellna ilma u dawl (insomma hawn), kellna ċikkulata (forsi aħjar ma nkomplix) kellna ħafna affarijiet, pero kienu hekk maqtugħin għalihom (iċ-ċikkulata fil-veru sens tal-kelma). Kellna stil ta' ħajja tal-qamel bħala drittijiet u fit-togħma, bħal sentenza b'ħafna aġġettivi sbieħ imma li ma tagħmilx sens għax bħala struttura ħażina. Bħal meta kont nippretendi meta kont għadni nistudja Malta l-Universita li għax kelli riċetta Taljana kont ser nagħmel l-itjeb platt spaghetti imbagħad niftakar li anke l-ilma kollu kloru jaffetwa ukoll it-togħma tal-ispaghetti... U l-qamel kollu tbiddel mingħajr xi salt skossi, fin-normalita' kollha possibli. Illum ġabna bl-istess pretensjonijiet ta' pajjiżi iktar żviluppati minnha u dan mingħajr tixrid ta' demm, ġlied, ta' teachers u tobba, għeluq ta' skejjel, u fil-liberta kollha possibli. U ħalla anke lil ġurnalisti min minnhom ried jitpastas f'wiċċu jitpastas ukoll mingħajr ebda biża. U imbagħad għamel xi ħaġa kolossali għalija li meta daħħalna pajjiż sħiħ ta' l-Unjoni Ewropea ma daħħalnix pajjiż tallab, imma pajjiż normali u aħjar minn oħrajn li daħlu magħna. Għadni niftakar illi meta mort għar-riċeviment tal-barrakka meta dħalna fl-Unjoni Ewropea, huwa kien hemm u f'żelqa minn tiegħi indirizzajtu Prim Eċċellenza għax kien għadu kemm telaq minn Kap, u moħħi tfixkel, u dħaqna t-tnejn u għaddiet. Dakinhar dan il-bniedem fl-umila' kollha niftakar li waqt il- , li nġabet fuq Malta u l-istorja tagħna, tagħti fuq Sant Anġlu mank deher darba u ġo qalbi inkorlajt li mank ġabuh jiffirma l-Greċja ma Joe Brog, pero naf li hu fl-umilta tiegħu żgur li ma rahiex bi kbira... Dan hu l-bniedem li aħna n-nazzjonalisti nibqgħu niftakruh u ngħożżuh għal għomorna... u għalija l-bniedem li ġabna pajjiż normali f' demokrazija ħielsa minn kull 'jekk' u 'mhux', b'mekkaniżmi demokratiċi jaħdmu... Dan id-demokristjan ta' veru... Tana pajjiż normali... Grazzi mhux biżżejjed...
Eddie... Pajjiż normali...